





         Pluto-utviklingsteam FLU 3 


Referat fra samarbeidsmøte fredag 27.september 2002, 

kl. 0900 – 1115.  

PLUTO-flu utviklingsteam for F3-kullet..

(PLUTO =  Prosjekt LærerUtdanning med Teknologisk-pedagogisk Omstilling)
Tilstede:

Øyvind Bjørkås (studieleder), Oddrun Øwre (1/2 årsenhet: småbarnspedagogikk), Gerd Kristin Hansen (studentrepresentant estetiske fag,  fjorårets Pluto-klasse), Hege Hansen (studentrepresentant småbarnsped., fjorårets ordinære klasse), Brit Aa. Husebø (1/2 årsenhet: estestiske fag), Solfrid Nilsen (pedagogikk) og Margrethe Jernes (pedagogikk, Pluto-koordinator og referent). 

Forfall:

Kjell Bjørn Minde (samfunnsfag), Olav Christian Ruus (religion/etikk), Elling Siqveland (religion/etikk), Synnøve Haugen (1/2 årsenhet: småbarnspedagogikk), Vivian H. Gullberg (1/2 årsenhet: estestiske fag).

Sak 1/02/03
Situasjonsrapport

Studentene sier de er fornøyd med timeplaner og oversiktligheten. 

Det fremkom noe misnøye med at studiedagene blir brukt til punktpraksis og ekskursjoner. Samtidig ble det poengtert at Pluto-klassen er vant med gjennom to år at studiedagene er dager til punktpraksis, ekskursjoner, IKT-opplæring, gruppearbeid  og også selvstendig studium. 

Uten å problematisere dette noe større, mener fagteamet en presisering av studiedager kan være greit. Studiedager er dager man studerer et eller annet,  - det være seg i en bok, i praksis, på kontorer, alene eller sammen med andre.

Studiedager er dager til:

· prosjektarbeid

· kollokviearbeid

· punktpraksis

· ekskursjoner

· eget studium

· IKT-trening

· m.m.

Etter jul skal Fagteamet  passe på at studentene får god anledning til eget studium fortrinnsvis på fredagene.

Studentene etterlyser utfyllende litteraturliste i faget  Religion/etikk. Denne er ennå ikke kommet inn på den felles Pensumlisten på HSH sin internside. Øyvind har sendt den til biblioteket, og skal purre på dem.
Sak 2/02/03
Faglig innhold – medskaping 

I følge årsplanen, skulle prosjektet starte i uke 39. Først da skulle veiledning også ta til. På grunn av uoppmerksomhet underveis i planleggingen startet veiledningen opp allerede i uke 37. Dette ble uheldig for studentene, da de måtte forlate obligatorisk fellesopplegg i halvtårsenhetene.

Vi drøftet muligheten for å bruke den felles kalenderen inne i Class Fronter for å unngå slike kollisjoner i fremtiden. Vi vurderer dette oppunder jul.

Medskaping:

I Pluto-tenkningen skal både fag- og praksislærere sammen med studentene fylle studiet med relevant innhold. Vi prøver å få dette til i pedagogikkfaget. Helt konkret skal Solfrid og Hans drøfte læringsbehovene hos studentene mandag i uke 46 rett etter praksis. Erfaringer Oddrun og Margrethe gjorde i fjor med kollegaveiledning, kan være en brukbar arbeidsform. Da griper man fatt i erfaringer fra praksis, og løfter frem hva studentene opplever de må kunne mer om. Kollegaveiledning generer ofte læringsbehov.

½ årsenhetene har et godt konsept, men går i dialog med studentene om alternativer og mulige endringer. 

Til tross for at praksisorganiseringen er annerledes i F3, vil vi invitere to - tre praksislærere til neste fagteam-møte.

 

Sak 3/02/03
Praksis 

Enkelte praksislærere hadde ikke anledning til å delta på praksisforum den 2. september. Dette har avstedkommet en del misforståelser for dem det gjelder. Målet med praksis må ta utgangspunkt i studentens læringsbehov og derfor må innholdet i praksis bli individuelt tilpasset. Dette krever større selvstendighet og økt ansvar både hos praksislærer og student. Studentene har liten erfaring med individuell praksis, og alle skal ta fatt på lederoppgavene fra dag 1. i praksis. Dette fjerner behovet for tradisjonell øving med den ene lederuken. Studentene skal være ledere i fire uker. Tanken var at studentene skulle gjøre seg kjent i praksisbarnehagen i forkant av praksis ved å foreta en kartlegging av de didaktiske forutsetningene. Det ble foreslått tre fredager.

Holdning fra praksisfeltet i Pluto har vært at barnehagen skal ha åpne dører for studentene. Derfor skulle det ikke være noe hinder for at studentene i F3 kommer på punktpraksis, også selv om ikke praksislæreren er tilstede. Alle parter oppfordres til å gjøre seg kjent med innholdet i nettstedet utviklet av praksisfeltet: http://www.hsh.no/lu/pluto/flu/praksisnett
Solfrid skriver et fellesbrev til praksislærerne om dette, og påpeker betydningen av å ha en felles forståelse for fornyet innhold i praksis.

Se også nettestedet til Pedagogikk, hvor noe informasjon om praksisinnholdet er skissert: http://www.hsh.no/lu/ped/flu3/
Praksis i ½ årsenhetene etter jul, blir drøftet og avklart internt i klassene. Estetiske fag informerte om at praksis kan defineres også til å være praksis i bl.a. kunst- og kulturinstitusjoner over hele landet.

Sak 4/02/03
IKT

Enkelte av studentene strever enda med å finne seg til rette med å nyttiggjøre 

seg Class Fronter som informasjons- og kommunikasjonsmedium. Margrethe 

tilbyr en felles surfing på datalaben midttimen mandag i uke 46.

Videre skal Margrethe kartlegge IKT-kompetansen i fjorårets Pluto-klasse, og 

ut fra dette tilbyes IKT-opplæring etter jul.

Andre ting:

· Datamaskinene på Ormaberget er til fri benyttelse for Flu-studentene.

· Lesesal i Annekset på grupperom B203 og B204.

· Skriverne i 3.etg (M-bygget) og i kjelleren fungerer ofte ikke, - likedan med kopimaskinene. Studentene kan selv si ifra til Tore Idøse (driftsansvarlig, mobil: 917 86 602), kontor rett ved datarommet i kjelleren.

Sak 5/02/03
Ferdaskrinet – vurderingsordningen

I utgangspunktet skal F3-kullet følge vurderingsordningen som er dem forelagt i Fagplanen kapittel 7. Her inngår de endringene vi har foretatt til nå. (http://munin.hsh.no/lu/pluto/flu/vurdering/03.htm)

½ årsenhetene drøfter sine vurderingsordninger og prøver å tilpasse et mappevurderingssystem i dialog med studentene.

Samfunnsfag og Religion/etikk gjennomfører den ordningen som er bestemt i Fagplanen Kap. 7. Konkret: mandag 16. desember skoleeksamen i Religion/etikk, torsdag 19.desember skoleeksamen i Samfunnsfag. Prosjektrapporten teller som del-eksamen.

Vurderingen i pedagogikkfaget er i følge Fagplanen en tradisjonell skoleeksamen. Denne formen kan vi endre i løpet av studieåret i samråding med studentene. Fagteamet foreslo: 

40% av endelig karakter: gruppeeksamen (F2a) og LUA-rapport (F2b).

30% av endelig karakter: for eksempel tre innlegg i en presentasjonsmappe.

30 % av endelig karakter: 4 timers skoleeksamen.

På denne måten kan vi beholde en viss del av eldre ordning, samtidig som vi kan prøve alternative former.

Dette kommer pedagogikk-lærerne tilbake til med forslag til hva som kan være innlegg i mappen.

Stord, 27.09.02.

Margrethe Jernes

Neste møte: 

tirsdag 26. november (uke 48), kl. 12.40 – 14.00.

Hovedtema: 

* Vurderingsordningen

* Innholdet i pedagogikkfaget.

Neste møte inviteres to eller tre representanter fra praksisfeltet.

HSH/ - Margrethe Jernes  - 27.09.02

